เป็นอีกร้านในหัวหินที่ไม่ควรพลาด ดีทั้งคาวและหวาน มาร้านนี้ทีเดียวจบข่าวค่ะ บรรยากาศภายในร้านก็ดี เรียบหรู สะอาดตา พนักงานบริการดี ประเภทของอาหารมีทั้งไทยและเทศ แล้วแต่ลูกค้าจะชอบ ราคาอาหารตามสภาพนะคะ ส่วนราคาเครื่องดื่ม&กาแฟค่อนข้างสูงหน่อย
- สปาเก็ตตี้ขี้เมาหมู รสชาติดีเลยทีเดียว ผัดขี้เมาแท้เลยค่ะ แต่ก็ไม่ได้เผ็ดมากนะคะ รสกลางๆไม่โดด ราคา 220บาท
- เอ็นหอยผัดกระเพรา รสชาติจัดจ้านตามรสของกระเพรา ราคา 120บาท มีไข่ดาวเพิ่มอีก30 น่าจะได้
- อเมริกาโน่ กาแฟหอม เข้มข้นดีค่ะ ราคา 75บาท
- มะนาวน้ำผึ้งโซดา อร่อยดีค่ะเปรี้ยวๆหวานนิดๆ ราคา 80บาท
- ช็อคโกแล็ตปั่น เข้มข้นดีค่ะ แต่หวานไปหน่อย ราคา 100บาท
- เค้กมะพร้าวอ่อน เป็นเนื้อเค้ก&มูส เนื้อละเอียดไม่หวานมาก อร่อยเลยค่ะ ราคา125บาท
- น้ำแร่อีก1ขวด ราคา 25บาท รวมแล้วมื้อนี้กับร้านนี้หมดไป 840บาท